title: Deċiżjoni tal-Kunsill 2014/72/PESK tal- 10 ta’ Frar 2014 li taġġorna u temenda l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu, u li tħassar id-Deċiżjoni 2013/395/PESK

text:
               11.2.2014

               MT

               Il-Ġurnal Uffiċjali tal-Unjoni Ewropea

               L 40/56

         DEĊIŻJONI TAL-KUNSILL 2014/72/PESK
   tal-10 ta’ Frar 2014
   li taġġorna u temenda l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu, u li tħassar id-Deċiżjoni 2013/395/PESK
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fis-27 ta’ Diċembru 2001, il-Kunsill adotta l-Pożizzjoni Komuni 2001/931/PESK (1).

               (2)

               Fil-25 ta’ Lulju 2013, il-Kunsill adotta d-Deċiżjoni 2013/395/PESK (2) li taġġorna u temenda l-lista ta’ persuni, gruppi u entitajiet soġġetti għall-Artikoli 2, 3, u 4 tal-Pożizzjoni Komuni 2001/931/PESK.

               (3)

               F’konformità mal-Artikolu 1(6) tal-Pożizzjoni Komuni 2001/931/PESK, jinħtieġ li ssir reviżjoni f’intervalli regolari tal-persuni, tal-gruppi u tal-entitajiet fil-lista biex jiġi żgurat li hemm raġunijiet sabiex dawn jinżammu elenkati hemmhekk.

               (4)

               Din id-Deċiżjoni tistabbilixxi r-riżultat tar-reviżjoni li l-Kunsill għamel fir-rigward ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK.

               (5)

               Il-Kunsill iddetermina li ma għadx hemm raġunijiet biex ċertu grupp jinżamm fuq il-lista ta’ persuni, gruppi u entitajiet li għaliha tapplika l-Pożizzjoni Komuni 2001/931/PESK.

               (6)

               Il-Kunsill ikkonkluda li l-persuni, il-gruppi u l-entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK kienu involuti f’atti terroristiċi fit-tifsira tal-Artikolu 1(2) u (3) ta’ dik il-Pożizzjoni Komuni, li ttieħdet deċiżjoni fir-rigward tagħhom minn awtorità kompetenti fit-tifsira tal-Artikolu 1(4) ta’ dik il-Pożizzjoni Komuni, u li huma għandhom ikomplu jkunu soġġetti għall-miżuri restrittivi speċifiċi previsti fiha.

               (7)

               Il-lista tal-persuni, il-gruppi u l-entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK għandha tkun aġġornata b’konformità ma’ dan, u d-Deċiżjoni 2013/395/PESK għandha titħassar,

         ADOTTA DIN ID-DEĊIŻJONI:
   Artikolu 1
   Il-lista ta’ persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK tinsab fl-Anness għal din id-Deċiżjoni.
   Artikolu 2
   Id-Deċiżjoni 2013/395/PESK hija b’dan imħassra.
   Artikolu 3
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, l-10 ta’ Frar 2014.

            Għall-Kunsill

            Il-President

         C. ASHTON

      (1)  Pożizzjoni Komuni tal-Kunsill 2001/931/PESK tas-27 ta’ Diċembru 2001 dwar l-applikazzjoni ta’ miżuri speċifiki fil-ġlieda kontra t-terroriżmu (ĠU L 344, 28.12.2001, p. 93).

      (2)  Deċiżjoni tal-Kunsill 2013/395/PESK tal-25 ta’ Lulju 2013 li taġġorna u temenda l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu, u li tħassar id-Deċiżjoni 2012/765/PESK (ĠU L 201, 26.7.2013, p. 57).

      ANNESS

         Lista ta’ persuni, gruppi u entitajiet imsemmija fl-Artikolu 1

      1.   PERSUNI

                  1.

                  ABDOLLAHI Hamed (magħruf ukoll bħala Mustafa Abdullahi), imwieled fil-11 ta’ Awwissu 1960 fl-Iran. Nru. tal-Passaport: D9004878.

                  2.

                  AL-NASSER, Abdelkarim Hussein Mohamed, imwieled f’Al Ihsa (l-Arabja Sawdija); ċittadin tal-Arabja Sawdija.

                  3.

                  AL YACOUB, Ibrahim Salih Mohammed, imwieled fis-16 ta’ Ottubru 1966 f’Tarut (l-Għarabja Sawdija); ċittadin tal-Arabja Sawdija.

                  4.

                  ARBABSIAR Manssor (magħruf ukoll bħala Mansour Arbabsiar), imwieled fis-6 jew fil-15 ta’ Marzu, 1955 fl-Iran. Ċittadin Iranjan u tal-Istati Uniti. Nru. tal-Passaport: C2002515 (Iran); Nru. tal-Passaport: 477845448 (Stati Uniti tal-Amerika). Nru tal-ID nazzjonali: 07442833, data ta’ skadenza l-15 ta’ Marzu 2016 (liċenzja tas-sewqan tal-Istati Uniti tal-Amerika).

                  5.

                  BOUYERI, Mohammed (magħruf ukoll bħala Abu ZUBAIR, magħruf ukoll bħala SOBIAR, magħruf ukoll bħala Abu ZOUBAIR), imwieled fit-8 ta’ Marzu 1978 f’Amsterdam (il-Pajjiżi l-Baxxi) – membru tal-“Hofstadgroep”.

                  6.

                  FAHAS, Sofiane Yacine, imwielda fl-10 ta’ Settembru 1971 f’Algiers (l-Alġerija) – membru ta’ “al-Takfir” u “al-Hijra”.

                  7.

                  IZZ-AL-DIN, Hasan (magħruf ukoll bħala GARBAYA, Ahmed; magħruf ukoll bħala SA-ID; magħruf ukoll bħala SALWWAN, Samir), il-Libanu, imwieled fl-1963 fil-Libanu, ċittadin tal-Libanu.

                  8.

                  MOHAMMED, Khalid Shaikh (magħruf ukoll bħala ALI, Salem; magħruf ukoll bħala BIN KHALID, Fahd Bin Adballah; magħruf ukoll bħala HENIN, Ashraf Refaat Nabith; magħruf ukoll bħala WADOOD, Khalid Adbul) imwieled fl-14 ta’ April 1965 jew fl-1 ta’ Marzu 1964 fil-Pakistan. Nru. tal-Passaport: 488555.

                  9.

                  SHAHLAI Abdul Reza (magħruf ukoll bħala Abdol Reza Shala’i, magħruf ukoll bħala Abd-al Reza Shalai, magħruf ukoll bħala Abdorreza Shahlai, magħruf ukoll bħala Abdolreza Shahla’i, magħruf ukoll bħala Abdul-Reza Shahlaee, magħruf ukoll bħala Hajj Yusef, magħruf ukoll bħala Haji Yusif, magħruf ukoll bħala Hajji Yasir, magħruf ukoll bħala Hajji Yusif, magħruf ukoll bħala Yusuf Abu-al-Karkh), imwieled bejn wieħed u ieħor fl-1957 l-Iran. Indirizzi: (1) Kermanshah, Iran, (2) Bażi Militari ta’ Mehran, Provinċja ta’ Ilam, l-Iran.

                  10.

                  SHAKURI Ali Gholam, imwieled bejn wieħed u ieħor fl-1965 f’Teheran, l-Iran.

                  11.

                  SOLEIMANI Qasem (magħruf ukoll bħala Ghasem Soleymani, magħruf ukoll bħala Qasmi Sulayman, magħruf ukoll bħala Qasem Soleymani, magħruf ukoll bħala Qasem Solaimani, magħruf ukoll bħala Qasem Salimani, magħruf ukoll bħala Qasem Solemani, magħruf ukoll bħala Qasem Sulaimani, magħruf ukoll bħala Qasem Sulemani), imwieled fil-11 ta’ Marzu 1957 fl-Iran. Ċittadin Iranjan. Nru tal-Passaport: 008827 (Diplomatiku Iranjan), maħruġ fl-1999. Titolu: Maġġur Ġeneral.

            2.   GRUPPI U ENTITAJIIET

                  1.

                  L-“Organizzazzjoni Abu Nidal” – “ANO”, (magħrufa wkoll bħala l-“Kunsill Rivoluzzjonarju ta’ Fatah”, magħruf ukoll bħala l-“Brigati Rivoluzzjonarji Għarab”, magħruf ukoll bħala “Settembru l-Iswed”, magħruf ukoll bħala l-“Organizzazzjoni Rivoluzzjonarja tal-Musulmani Soċjalisti”).

                  2.

                  “Il-Brigata tal-Martri ta’ Al-Aqsa”.

                  3.

                  “Al-Aqsa e.V.”.

                  4.

                  “Al-Takfir” u “Al-Hijra”.

                  5.

                  “Babbar Khalsa”.

                  6.

                  “Il-Partit Komunista tal-Filippini”, inkluża n-“New People’s Army” – “NPA”, il-Filippini.

                  7.

                  “Gama’a al-Islamiyya” (magħruf ukoll bħala “Al-Gama’a al-Islamiyya”) (“Grupp Iżlamiku” – “IG”).

                  8.

                  “İslami Büyük Doğu Akıncılar Cephesi” – “IBDA-C” (“Il-Front Kbir Iżlamiku tal-Ġellieda tal-Lvant”).

                  9.

                  “Hamas”, inkluż “Hamas-Izz al-Din al-Qassem”.

                  10.

                  “Hizballah Military Wing” (magħruf ukoll bħala “Hezbollah Military Wing”, magħruf ukoll bħala “Hizbullah Military Wing” magħruf ukoll bħala “Hizbollah Military Wing”, magħruf ukoll bħala “Hezballah Military Wing”, magħruf ukoll bħala “Hisbollah Military Wing”, magħruf ukoll bħala “Hizbu’llah Military Wing” magħruf ukoll bħala “Hizb Allah Military Wing”, magħruf ukoll bħala “Jihad Council” (u l-unitajiet kollha li jirrappurtaw lilha, inkluża l-Organizzazzjoni Esterna tas-Sigurtà)).

                  11.

                  “Hizbul Mujahideen” – “HM”.

                  12.

                  “Hofstadgroep”.

                  13.

                  “Fondazzjoni tal-Art Imqaddsa għas-Soljev u l-Iżvilupp”.

                  14.

                  “International Sikh Youth Federation” – (ISYF).

                  15.

                  “Khalistan Zindabad Force” – (KZF).

                  16.

                  “Partit tal-Ħaddiema Kurdi” – “PKK”, (magħruf ukoll bħala “KADEK”, magħruf ukoll bħala “KONGRA-GEL”).

                  17.

                  “Liberation Tigers ta’ Tamil Eelam” – “LTTE”.

                  18.

                  “Ejército de Liberación Nacional” (“Armata għal-Liberazzjoni Nazzjonali”).

                  19.

                  “Ġiħad Iżlamika tal-Palestina” – “PIJ”.

                  20.

                  “Front Popolari għal-Liberazzjoni tal-Palestina” – “PFLP”.

                  21.

                  “Front Popolari għal-Liberazzjoni tal-Palestina – Kmand Ġenerali” (magħruf ukoll bħala “PFLP – Kmand Ġenerali”).

                  22.

                  “Fuerzas armadas revolucionarias de Colombia” – “FARC” (“Il-Forzi Armati Rivoluzzjonarji tal-Kolombja”).

                  23.

                  “Devrimci Halk Kurtuluș Partisi-Cephesi” – “DHKP/C” (magħruf ukoll bħala “Devrimci Sol” (“Xellug Rivoluzzjonarju”), magħruf ukoll bħala “Dev Sol”) (“L-Armata/Il-Front/Il-Partit Rivoluzzjonarju/a għal-Liberazzjoni tal-Poplu”).

                  24.

                  “Sendero Luminoso” – “SL” It-(“Triq li Tiddi”).

                  25.

                  “Teyrbazen Azadiya Kurdistan” – “TAK” (magħruf ukoll bħala “Kurdistan Freedom Falcons”, magħruf ukoll bħala “Kurdistan Freedom Hawks”).


title: Id-Deċiżjoni tal-Kunsill tat-28 ta’ Ottubru 1996 dwar il-konklużjoni ta’ Ftehim fil-għamla ta’ bdil ta’ ittri bejn il-Komunità Ewropea u r-Repubblika Għarbija ta’ l-Eġittu dwar l-aġġustament tar-reġim għall-importazzjoni fil-Komunità ta’ larinġ li joriġina minn u li ġej mill-Eġittu

text:
Avviż Legali Importanti

|

31996D0641

Official Journal L 292 , 15/11/1996 P. 0031 - 0031

		Id-Deċiżjoni tal-Kunsilltat-28 ta’ Ottubru 1996dwar il-konklużjoni ta’ Ftehim fil-għamla ta’ bdil ta’ ittri bejn il-Komunità Ewropea u r-Repubblika Għarbija ta’ l-Eġittu dwar l-aġġustament tar-reġim għall-importazzjoni fil-Komunità ta’ larinġ li joriġina minn u li ġej mill-Eġittu(96/641/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 113 tiegħu, f’dak li għandu x’jaqsam ma’ l-ewwel sentenza ta’ l-Artikolu 228(2) tiegħu,Wara li kkunsidra l-proposta mill-Kummissjoni,Billi, fil-kuntest tar-Rawnd ta’ l-Urugwaj dwar in-negozjar tal-kummerc multilaterali, ir-reġim ta’ l-importazzjoni għal-larinġ ġie mibdul;Billi dan ir-reġim il-ġdid jista’ jkollu effett negattiv fuq l-importazzjoni tradizzjonali tal-Komunità mill-Eġittu;Billi l-Artikolu 22 tal-Ftehim ta’ Kooperazzjoni bejn il-Komunità Ekonomika Ewropea u r-Repubblika Għarbija ta’ l-Eġittu [1] jipprovdi li, fejn ir-regoli eżistenti huma modifikati, il-Komunità tista’ temenda r-reġim stabbilit fil-Ftehim għall-prodotti in kwistjoni;Billi l-Komunità qablet mar-Repubblika Għarbija ta’ l-Eġittu li, sakemm jigi maqbul il-Ftehim il-ġdid Ewro-Meditterranju, l-imsemmi reġim ikun aġġustat fuq il-bażi ta’ Ftehim fil-forma ta’ bdil ta’ ittri;Billi l-Ftehim ta’ l-aħħar għandu issa jiġi approvat;IDDEĊIEDA KIF ĠEJ:L- Artikolu 1Il-Ftehim fil-forma ta’ bdil ta’ ittri bejn il-Komunità Ewropea u r-Repubblika Għarbija ta’ l-Eġittu dwar l-aġġustament tar-reġim għall-importazzjoni fil-Komunità ta’ larinġ li joriġinaw minn u ġejjin mill-Eġittu huwa hawnhekk approvat f’isem il-Komunità.It-test tal-Ftehim huwa mehmuż ma’ din id-Deċiżjoni.L- Artikolu 2Il-President tal-Kunsill huwa hawnhekk awtorizzat li jinnomina l-persuna li jkollha s-setgħa tiffirma l-Ftehim sabiex torbot lill-Komunità [2].L- Artikolu 3Jekk ikun meħtieġ, il-Kummissjoni għandha taddotta regoli dettaljati għall-applikazzjoni tal-Ftehim, li jkunu konformi mal-proċedura stabbilita fl-Artikolu 33 tar-Regolament (KEE) Nru 1035/72 [3].Magħmula fil-Lussimburgu, fit-28 ta’ Ottubru 1996.Għall-KunsillIl-PresidentD. Spring[1] ĠU L 266, tas-27.9.1978, p. 1.[2] Id-data tad-dħul fis-seħħ tal-Ftehim tkun ippubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.[3] Ir-Regolament tal-Kunsill (KEE) Nru 1035/72 tat-18 ta’ Mejju 1972 dwar l-organizzazzjoni tas-suq tal-frott u l-ħxejjex (ĠU L 118, ta’ l-20.5.1972, p. 1). Ir-Regolament kif emendat l-aħħar permezz tar-Regolament tal-Kummissjoni (KE) Nru 1363/95 (ĠU L 132, tas-16.6.1995, p. 8).--------------------------------------------------


title: Deċiżjoni tal-Kunsill 2011/429/PESK tat- 18 ta’ Lulju 2011 dwar il-Pożizzjoni tal-Unjoni Ewropea għas-Seba’ Konferenza ta’ Reviżjoni tal-Istati Partijiet għall-Konvenzjoni dwar il-Projbizzjoni tal-Iżvilupp, il-Produzzjoni u l-Ħażna ta’ Armi Batterjoloġiċi (Bijoloġiċi) u ta’ Tossina u dwar il-Qerda Tagħhom (BTWC)

text:
               19.7.2011

               MT

               Il-Ġurnal Uffiċjali tal-Unjoni Ewropea

               L 188/42

         DEĊIŻJONI TAL-KUNSILL 2011/429/PESK
   tat-18 ta’ Lulju 2011
   dwar il-Pożizzjoni tal-Unjoni Ewropea għas-Seba’ Konferenza ta’ Reviżjoni tal-Istati Partijiet għall-Konvenzjoni dwar il-Projbizzjoni tal-Iżvilupp, il-Produzzjoni u l-Ħażna ta’ Armi Batterjoloġiċi (Bijoloġiċi) u ta’ Tossina u dwar il-Qerda Tagħhom (BTWC)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fit-12 ta’ Diċembru 2003, il-Kunsill Ewropew adotta l-Istrateġija tal-UE kontra l-Proliferazzjoni ta’ Armi ta’ Qerda Massiva li għandha l-għan, fost l-oħrajn, li ssaħħaħ il-Konvenzjoni dwar il-Projbizzjoni tal-Iżvilupp, il-Produzzjoni u l-Ħażna ta’ Armi Batterjoloġiċi (Bijoloġiċi) u ta’ Tossina u dwar il-Qerda Tagħhom (BTWC), filwaqt li tkompli d-diskussjoni dwar il-verifika tal-BTWC, tappoġġa l-universalizzazzjoni u l-implimentazzjoni nazzjonali tal-BTWC, inkluż permezz tal-mezzi ta’ leġiżlazzjoni kriminali, u ssaħħaħ il-konformità magħha.

               (2)

               Fit-28 ta’ April 2004, il-Kunsill tas-Sigurtà tan-Nazzjonijiet Uniti adotta b’mod unanimu r-Riżoluzzjoni 1540 (2004), li tiddeskrivi l-proliferazzjoni tal-armi ta’ qerda massiva u l-mezzi ta’ forniment tagħhom bħala theddida għall-paċi u s-sigurtà internazzjonali. Fis-27 ta’ April 2006, il-Kunsill tas-Sigurtà tan-Nazzjonijiet Uniti unanimament adotta r-Riżoluzzjoni 1673 (2006) sabiex jintensifika l-isforzi sabiex jippromwovi l-implimentazzjoni sħiħa tar-Riżoluzzjoni 1540 (2004). L-implimentazzjoni tad-dispożizzjonijiet ta’ din ir-Riżoluzzjoni tikkontribwixxi għall-implementazzjoni tal-BTWC.

               (3)

               Fis-26 ta’ Awwissu 1988, il-Kunsill tas-Sigurtà tan-NU adotta r-Riżoluzzjoni 620 (1988) li, fost l-oħrajn, tħeġġeġ lis-Segretarju Ġenerali jwettaq minnufih investigazzjonijiet bi tweġiba għal allegazzjonijiet dwar l-użu ta’ armi kimiċi jew batterjoloġiċi (bijoloġiċi) jew tat-tossina li jikkostitwixxi ksur tal-Protokoll ta’ Ġinevra tal-1925. Fit-8 ta’ Settembru 2006, l-Assemblea Ġenerali adottat l-Istrateġija Globali tan-Nazzjonijiet Uniti Kontra t-Terroriżmu, annessa għar-Riżoluzzjoni 60/288, skont liema l-Istati Membri jħeġġu lis-Segretarju Ġenerali jaġġorna r-roster tal-esperti u l-laboratorji, kif ukoll il-linji gwida tekniċi u l-proċeduri, għad-dispożizzjoni tas-Segretarju-Ġenerali għall-investigazzjoni f’waqtha u effiċjenti tal-allegazzjonijiet.

               (4)

               Is-Sitt Konferenza ta’ Reviżjoni tal-Istati Partijiet għall-BTWC ddeċidiet li s-Seba’ Konferenza ta’ Reviżjoni għandha ssir f’Ġinevra mhux aktar tard mill-2011 u għandha tirrevedi l-ħidma tal-BTWC, b’kont meħud, fost l-oħrajn, tal-iżviluppi xjentifiċi u teknoloġiċi ġodda rilevanti għall-BTWC, kif ukoll il-progress li sar mill-Istati Partijiet għall-BTWC (minn issa “l-Istati Partijiet”) fir-rigward tal-implimentazzjoni tal-obbligi taħt il-BTWC u fl-implimentazzjoni tad-deċiżjonijiet u r-rakkomandazzjonijiet maqbula fis-Sitt Konferenza ta’ Reviżjoni.

               (5)

               Fis-27 ta’ Frar 2006, il-Kunsill adotta l-Azzjoni Konġunta 2006/184/PESK (1) u fl-10 ta’ Novembru 2008, il-Kunsill adotta l-Azzjoni Konġunta 2008/858/PESK (2). Iż-żewġ Azzjonijiet Konġunti it-tnejn li huma jippromwovu l-universalità tal-BTWC, u jsostnu l-implimentazzjoni tagħha mill-Istati Partijiet. Barra minn hekk, l-Azzjoni Konġunta 2008/858/PESK tippromwovi l-preżentazzjoni ta’ dikjarazzjonijiet ta’ Miżuri ta’ Bini ta’ Fiduċja (CBM) mill-Istati Partijiet, tipprovdi appoġġ għall-proċess intersessjonarju tal-BTWC.

               (6)

               B’mod parallel mal-Azzjoni Konġunta 2006/184/PESK, l-Unjoni Ewropea qablet dwar Pjan ta’ Azzjoni dwar l-armi bijoloġiċi u ta’ tassina, komplimentarja għall-Azzjoni Konġunta tal-UE b’appoġġ għall-BTWC (3) fir-rigward tal-BTWC fejn l-Istati Membri intrabtu li jippreżentaw dikjarazzjonijiet ta’ CBM lin-NU f’April ta’ kull sena u listi ta’ esperti u laboratorji rilevanti lis-Segretarju Ġenerali tan-NU biex tkun faċilitata kwalunkwe investigazzjoni ta’ użu allegat ta’ Armi Bijoloġiċi u tossini (kimiċi).

               (7)

               Fid-dawl tas-Seba’ Konferenza ta’ Reviżjoni tal-BWTC li jmiss mill-5 sat-22 ta’ Diċembru 2011, jaqbel li tiġi aġġornata l-pożizzjoni tal-Unjoni Ewropea,

         ADOTTA DIN ID-DEĊIŻJONI
   Artikolu 1
   L-għanijiet tal-Unjoni fis-Seba’ Konferenza ta’ Reviżjoni tal-Istati Partijiet għall-Konvenzjoni dwar il-Projbizzjoni tal-Iżvilupp, il-Produzzjoni u l-Ħażna ta’ Armi Batterjoloġiċi (Bijoloġiċi) u ta’ Tossina u dwar il-Qerda Tagħhom (BWTC) għandu jkun li tirrevedi l-operazzjonijiet tal-BTWC u tesplora possibiltajiet sabiex issaħħaħha aktar.
   Sabiex tilħaq dawn l-għanijiet, l-Unjoni għandha tressaq proposti konkreti lis-Seba’ Konferenza ta’ Reviżjoni li għandha ssir mill-5 sat-22 ta’ Diċembru 2011.
   Artikolu 2
   Fis-Seba’ Konferenza ta’ Reviżjoni, l-Unjoni għandha taħdem, b’mod partikolari, biex tiżgura li l-Istati Partijiet (minn issa “l-Istati Partijiet”) jindirizzaw il-prijoritajiet li ġejjin:

               —

               il-bini tal-fiduċja fil-konformità mal-BTWC,

               —

               l-appoġġ tal-implimentazzjoni nazzjonali tagħha; u

               —

               il-promozzjoni tal-universalità tagħha.

         Artikolu 3
   Għall-finijiet tal-objettiv stabbilit fl-Artikolu 1, u l-prijoritajiet stabbiliti fl-Artikolu 2, l-Unjoni għandha:

               (a)

               tikkontribwixxi għal reviżjoni sħiħa tal-ħidma tal-BTWC fis-Seba’ Konferenza ta’ Reviżjoni, inkluża l-implimentazzjoni tal-impenji meħdua mill-Istati Partijiet taħt il-BTWC;

               (b)

               tappoġġa proċess intersessjonali aktar sostantiv matul il-perijodu bejn is-Seba’ u t-Tmien Konferenzi ta’ Reviżjoni u tidentifika oqsma speċifiċi u arranġamenti mtejbin għal progress ulterjuri taħt dan il-proċess;

               (c)

               tappoġġa t-Tmien Konferenza ta’ Reviżjoni, li għandha ssir mhux aktar tard mill-2016;

               (d)

               tibni kunsens għall-eżitu ta’ suċċess tas-Seba’ Konferenza ta’ Reviżjoni, abbażi tal-qafas stabbilit mill-Konferenzi preċedenti, u tippromwovi, fost l-oħrajn, il-kwistjonijiet ewlenin li ġejjin:

                           (i)

                           ħidma lejn l-identifikazzjoni u t-tisħiħ tal-mekkaniżmi effettivi għall-bini tal-fiduċja f’konformità mal-BTWC;

                           (ii)

                           l-Istati Partijiet għandhom ikunu jistgħu juru l-konformità b’mezzi ta’ skambju ta’ informazzjoni u trasparenza akbar dwar il-kapaċitajiet u l-azzjonijiet tagħhom għall-implimentazzjoni u l-intenzjonijiet fir-rigward tal-konformità. Dan jista’ jinkiseb permezz ta’ dikjarazzjonijiet, konsultazzjonijiet u attivitajiet fil-post, li jirrappreżentaw livelli akbar ta’ trasparenza u skrutinju, iżda wkoll permezz ta’ skambju u reviżjoni ta’ informazzjoni matul il-proċess intersessjonali. Filwaqt li tirrikonoxxi li attwalment għad m’hemmx kunsens dwar il-verifika, li tibqa’ element ċentrali ta’ diżarm komplet u effettiv u ta’ reġim ta’ nonproliferazzjoni, l-Unjoni hija lesta taħdem biex tidentifika l-alternattivi li jistgħu jiksbu miri simili;

                           (iii)

                           implimentazzjoni effettiva u konformità sħiħa mal-obbligi kollha taħt il-BTWC mill-Istati Parti kollha; L-għoti ta’ appoġġ u tisħiħ, fejn meħtieġ, tal-miżuri ta’ implimentazzjoni nazzjonali, inkluża leġiżlazzjoni kriminali, u kontroll fuq mikroorganiżmi u tossini patoġeniċi fil-qafas tal- BTWC, fost l-oħrajn billi tiżdied il-kapaċità tal-Unità ta’ Appoġġ għall-Implimentazzjoni tal-Uffiċċju tan-NU għall-Kwistjonijiet ta’ Diżarm (ISU) biex jappoġġa l-implimentazzjoni nazzjonali u jiddiskutiha bħala suġġett intersessjonali. Tista’ tkun ikkunsidrata azzjoni ulterjuri u jistgħu jittieħdu aktar deċiżjonijiet dwar modi u mezzi għat-titjib tal-implimentazzjoni nazzjonali. L-Unjoni ser tħeġġeġ diskussjonijiet dwar alternattivi possibbli f’dan ir-rigward, speċjalment fil-qasam tal-leġiżlazzjoni nazzjonali, il-koordinazzjoni fost il-partijiet interessati nazzjonali u l-kooperazzjoni reġjonali u subreġjonali; u l-implimentazzjoni ta’ standards ta’ ġestjoni ta’ bijosigurtà u ta’ bijosikurezza għal istituzzjonijiet tax-xjenzi naturali;

                           (iv)

                           aderenza universali tal-Istati kollha għall-BTWC, inkluż appell lill-Istati kollha mhux parti għall-BTWC biex jaderixxu għaliha mingħajr aktar dewmien u biex jintrabtu legalment għad-diżarm u n-nonproliferazzjoni tal-armi bijoloġiċi u ta’ tossina; u, sakemm ikun hemm l-aderenza ta’ dawk l-Istati għall-BTWC, dawn jiġu mħeġġa jieħdu sehem bħala osservaturi fil-laqgħat tal-Istati Partijiet u jimplimentaw, fuq bażi volontarja, id-dispożizzjonijiet tal- BTWC. Ħidma lejn il-projbizzjoni fuq l-armi bijoloġiċi u ta’ tossina li qed tiġi ddikjarata Regola ta’ Dritt Internazzjonali globalment vinkolanti, inkluż permezz tal-universalizzazzjoni tal-BTWC; u għaldaqstant tiġi rakkomandata l-adozzjoni ta’ pjan ta’ azzjoni dwar l-universalizzazzjoni, ikkoordinat mill-ISU, u evalwat matul sessjonijiet partikolari matul il-proċess intersessjonarji;

                           (v)

                           sforzi biex tiżdied it-trasparenza u tinbena l-fiduċja fil-konformità, jinkludu l-mekkaniżmu ta’ Miżuri ta’ Bini ta’ Kunfidenza (CBM). L-Unjoni hija lesta taħdem fuq it-titjib ta’ dan il-mekkaniżmu billi tidentifika miżuri sabiex tiżdied il-parteċipazzjoni, il-kwalità u l-komprensività tal-mekkaniżmu tas-CBM;

                           (vi)

                           żieda fit-trasparenza dwar il-kooperazzjoni u l-assistenza relatati mal-Artikolu X tal-BTWC u b’kont meħud tal-ħidma u l-għarfien espert ta’ organizzazzjonijiet internazzjonali oħrajn. L-Unjoni ser tibqa’ tappoġġa l-implimentazzjoni konkreta tal-Artikolu X tal-BTWC permezz tad-diversi programmi ta’ assistenza tagħha u hija lesta tkompli l-elaborazzjoni tal-intendimenti komuni, li jiffurmaw il-bażi għal azzjoni effettiva fir-rigward tal-kooperazzjoni għal finijiet paċifiċi fil-qafas tal-BTWC. Tista’ tkun ikkunsidrata azzjoni ulterjuri u jittieħdu deċiżjonijiet dwar it-titjib tal-kooperazzjoni, l-assistenza u l-iskambju internazzjonali fix-xjenzi u t-teknoloġija bijoloġiċi għal finijiet paċifiċi, u dwar il-promozzjoni tal-bini tal-kapaċità fl-oqsma tas-sorveljanza, l-iskoperta u d-dijanjosi tal-mard, u l-kontroll ta’ mard li jittieħed;

                           (vii)

                           It-tisħiħ tal-Mekkaniżmu tas-Segretarju Ġenerali tan-NU għall-investigazzjoni tal-użu allegat ta’ armi bijoloġiċi u ta’ tossina. Tista’ tkun ikkunsidrata azzjoni ulterjuri u jittieħdu deċiżjonijiet dwar il-forniment ta’ assistenza u koordinazzjoni fil-kuntest tal-Artikolu VII tal-BTWC ma’ organizzazzjonijiet rilevanti fuq it-talba ta’ kwalunkwe Stat Parti fil-każ tal-użu allegat ta’ armi bijoloġiċi u ta’ tossina, inkluż it-titjib tal-kapaċitajiet nazzjonali għas-sorveljanza, l-iskoperta u dijanjosi tal-mard u sistemi tas-saħħa pubblika. Ħidma li ssir separatament dwar it-tisħiħ tal-Mekkaniżmu tas-Segretarju Ġenerali tan-NU għall-investigazzjoni tal-użu allegat ta’ armi bijoloġiċi u ta’ tossina tista’ tgħin aktar biex indirettament issaħħaħ l-Artikoli VI u VII tal-BTWC;

                           (viii)

                           l-appoġġ ta’ proċess ta’ evalwazzjonijiet aktar frekwenti ta’ żviluppi xjentifiċi u teknoloġiċi rilevanti, li jista’ jkollhom implikazzjonijiet għall-BTWC, bħaż-żieda tal-konverġenża tal-kimika u l-bijoloġija u fl-oqsma li qed jiżviluppaw rapidament ta’ bijoloġija sintetika u nanoteknoloġija;

                           (ix)

                           konformità mal-obbligi taħt ir-Riżoluzzjonijiet tal-Kunsill tas-Sigurtà tan-NU 1540 (2004) u 1673 (2006), b’mod partikolari biex jiġi eliminat ir-riskju li jinkisbu armi bijoloġiċi u ta’ tossina jew li jiġu użati għal finijiet terroristiċi, inkluż l-aċċess possibbli minn terroristi għal materjal, tagħmir, u għarfien li jkunu jistgħu jintużaw fl-iżvilupp u l-produzzjoni ta’ armi bijoloġiċi u ta’ tossina;

                           (x)

                           il-programmi ta’ Sħubija Globali tal-G8 immirati lejn appoġġ għad-diżarmament, il-kontroll u s-sigurtà ta’ materjali sensittivi, faċilitajiet, u ħila esperta;

                           (xi)

                           konsiderazzjoni ta’, u deċiżjonijiet dwar azzjoni ulterjuri abbażi tal-ħidma li saret skont il-proċess intersessjonali matul il-perijodu mill-2007 sal-2010 u l-isforzi biex ikun diskuss u promoss intendiment komuni u azzjoni effettiva dwar l-adozzjoni tal-miżuri nazzjonali meħtieġa għall-implimentazzjoni tal-projbizzjoni stabbilita fil-BTWC.

         Artikolu 4
   Sabiex issaħħaħ il-konformità mal-BTWC, l-Unjoni għandha tippromwovi:

               (a)

               miżuri relatati mad-dikjarazzjonijiet tas-CBM

                           (i)

                           analiżi tad-dikjarazzjonijiet tas-CBM annwali bħala l-għodda ta’ dikjarazzjoni nazzjonali regolari dwar l-implimentazzjoni u l-konformità u l-iżvilupp ulterjuri tagħhom b’dan l-objettiv;

                           (ii)

                           żieda fil-kwalità tad-dikjarazzjonijiet tas-CBM permezz ta’:

                                       —

                                       tnaqqis safejn ikun l-aktar possibbli tal-kumplessità tal-formoli tas-CBM u t-tneħħija ta’ ambigwitajiet potenzjali. Il-proposti dettaljati u konkreti għall-modifika tas-CBMs huma bbażati fuq ir-rapporti tal-Workshop tal-Forum ta’ Ġinevra;

                                       —

                                       appoġġ għall-kompilazzjoni tal-informazzjoni provduta fil-formoli tas-CBM. Għal dak l-għan, l-Unjoni għandha tappoġġa l-ISU biex ikollha rwol akbar fl-appoġġ lill-punti ta’ kuntatt nazzjonali u l-awtoritajiet nazzjonali responsabbli biex jiżguraw il-konformità. Dan l-appoġġ jista’ jinkludi elementi bħall-istabbiliment ta’ librerija ta’ referenza, funzjoni ta’ “helpdesk”, li l-formoli tas-CBM ikunu provduti f’diversi lingwi, introduzzjoni ta’ format elettroniku, u l-għoti ta’ seminars reġjonali għall-punti ta’ kuntatt nazzjonali;

                                       —

                                       introduzzjoni ta’ inċentivi għall-preżentazzjoni ta’ CBM, bħall-integrazzjoni ta’ dettalji dwar informazzjoni relatata mal-Artikolu X tal-BTWC fil-mekkaniżmu tas-CBM (bl-użu tal-formola D attwali jew bil-ħolqien ta’ formola ġdida);

                           (iii)

                           żieda fir-rilevanza u l-komprensibilità tal-formoli tas-CBM b’:

                                       —

                                       referenza għall-Artikoli kollha rilevanti tal-BTWC, b’kont meħud bir-reqqa tal-ħtieġa li jinkiseb bilanċ adegwat bejn l-għoti ta’ informazzjoni utli u l-isforz meħtieġ biex dan jinkiseb. Dan għandu jsir biex jiġu evitati kumplessità u piż dejjem akbar, li jistgħu potenzjalment jiskoraġġixxu l-parteċipazzjoni;

                                       —

                                       modifikazzjoni tas-CBM possibilment permezz ta’ approċċ b’żewġ fażijiet, filwaqt li modifiki li jkollhom bżonn analiżi ulterjuri jitħallew għal proċess intersessjonali ġdid;

               (b)

               miżuri relatati mal-mekkaniżmu tas-Segretarju Ġenerali tan-NU għall-investigazzjoni tal-użu allegat ta’ armi bijoloġiċi u ta’ tossina; l-affermazzjoni mill-ġdid tal-bżonn li l-Istati Partijiet jassiguraw l-effettività tad-dispożizzjonijiet tal-mekkaniżmu u billi jittieħdu passi prattiċi għal dan il-għan, bħall-għoti ta’ appoġġ għal programmi ta’ taħriġ, u l-iżvilupp ta’ sistema ta’ laboratorju analitika.

         Artikolu 5
   Minbarra l-objettivi stabbiliti fl-Artikolu 1 u l-prijoritajiet stabbiliti fl-Artikolu 2, l-Unjoni għandha tappoġġa t-tisħiħ tar-rwol tal-ISU. B’mod partikolari, l-Unjoni għandha tappoġġa:

               (a)

               il-prolongazzjoni tal-mandat tal-ISU għal ħames snin oħra;

               (b)

               l-inklużjoni tal-attivitajiet li ġejjin fil-mandat tal-ISU:

                           (i)

                           L-istabbiliment ta’ pjattaforma ta’ komunikazzjoni u informazzjoni dwar attivitajiet ta’ politika, xjentifiċi u attivitajiet oħra rilevanti għall-BTWC (l-istabbiliment ta’ “librerija ta’ referenza”/bażi ta’ data elettronika għat-trawwim tal-kuxjenza mal-Istati Parti, l-akkademja u l-industrija);

                           (ii)

                           il-kollegament u l-kondiviżjoni ta’ informazzjoni ma’ organizzazzjonijiet internazzjonali rilevanti oħra;

                           (iii)

                           it-tisħiħ ulterjuri tal-implimentazzjoni nazzjonali tal-BTWC billi jiġi ffaċilitat l-iskambju ta’ informazzjoni u konsulenza dwar l-implimentazzjoni nazzjonali;

                           (iv)

                           l-appoġġ ulterjuri tas-sistema ta’ CBM permezz tal-parteċipazzjoni fil-proċess tar-reviżjoni tad-dikjarazzjonijiet tas-CBM. Abbażi ta’ informazzjoni pprovduta permezz ta’ CBMs riveduti, l-ISU tista’ tingħata l-mandat tiġbor informazzjoni relatata mal-Artikolu X tal-BTWC f’bażi ta’ data online;

                           (v)

                           l-iżvilupp ta’ sistema għar-reviżjoni ta’ żviluppi xjentifiċi u teknoloġiċi u l-impatt tagħhom fuq il-BTWC;

                           (vi)

                           l-iżvilupp ta’ pjan ta’ azzjoni dwar l-universalizzazzjoni.

               (c)

               espansjoni adegwata tal-persunal attwali tal-ISU sabiex l-ISU jkun jista’ jwettaq l-attivitajiet imsemmija fil-punt (b).

         Artikolu 6
   Sabiex tappoġġa r-reviżjoni u t-tisħiħ tal-proċess intersessjonali, l-Unjoni għandha b’mod partikolari:

               (a)

               tappoġġa t-temi li ġejjin għal proċess intersessjonali ġdid jew bħala suġġetti intersessjonali jew permezz ta’ gruppi ta’ ħidma partikolari:

                           (i)

                           implimentazzjoni nazzjonali;

                           (ii)

                           universalizzazzjoni;

                           (iii)

                           ħidma ulterjuri ta’ wara r-RevCon dwar is-CBM;

                           (iv)

                           assistenza u kooperazzjoni taħt l-Artikoli VII u X tal-BTWC, inkluża l-identifikazzjoni ta’ rekwiżiti għal assistenza fl-iżvilupp u l-adozzjoni ta’ oqfsa regolatorji adatti (b’fokus fuq il-bijosigurtà u l-bijosikurezza fl-ewwel mument);

                           (v)

                           żviluppi fix-xjenza u t-teknoloġija;

               (b)

               tappoġġa proċess ta’ valutazzjonijiet aktar frekwenti ta’ żviluppi xjentifiċi u teknoloġiċi rilevanti. L-ISU jista’ jkollha rwol permezz tal-mandat imġedded tagħha. Minbarra diskussjoni dettaljata fil-proċess intersessjonali, l-Istati Parti jistgħu jiddeċiedu dwar mezzi alternattivi biex jiddiskutu kwistjonijiet ta’ xjenza u teknoloġija (jiġifieri li jinħoloq grupp ta’ ħidma ġdid, li fl-aġenda tal-Laqgħat tal-Istati Parti jiġi inkluż punt dwar ix-xjenza u t-teknoloġija, li ssir laqgħa partikolari tal-esperti għax-xjenza u t-teknoloġija, li jiġi stabbilit panel konsultattiv jew li jiġi stabbilit forum miftuħ dwar ix-xjenza u t-teknoloġija);

               (c)

               tappoġġa l-iżvilupp ta’ oqfsa regolatorji nazzjonali, b’mod partikolari dwar il-bijosigurtà u l-bijosikurezza. L-adozzjoni ta’ standards ta’ ġestjoni adegwati għall-bijosigurtà u l-bijosikurezza għal-laboratorji u l-industrija, minkejja li bl-ebda mod ma jieħdu post sistema ta’ konformità, jistgħu jgħinu lill-Istati Parti fil-perijodu fit-tul bl-implimentazzjoni tal-obbligi stabbiliti fil-BTWC. Huma jistgħu jirriżultaw ukoll bħala għodda utli, flimkien ma’ miżuri oħrajn, biex jikkontribwixxu għal sistema ta’ konformità futura mtejba. Diskussjoni dwar dan l-iżvilupp, jiġifieri mal-industrija rilevanti, tista’ tkun parti minn proċess intersessjonali ġdid;

               (d)

               tappoġġa t-tisħiħ tal-karattru deċiżjonali tal-proċess intersessjonali billi tesplora firxa ta’ alternattivi bħall-fatt li r-rapport finali għal-Laqgħat tal-Istati Parti isir vinkolanti, taqbel dwar pjani direzzjonali, tikkunsidra l-possibilità ta’ gruppi ta’ ħidma dwar kwistjonijiet speċifiċi, pjanijiet ta’ azzjoni jew rakkomandazzjonijiet.

         Artikolu 7
   Sabiex tappoġġa l-universalità, l-Unjoni għandha:

               (a)

               tappoġġa l-adozzjoni ta’ pjan ta’ azzjoni dwar l-universalizzazzjoni, immexxi mill-ISU, billi tistabbilixxi passi u attivitajiet konkreti. Il-Pjan ta’ Azzjoni jista’ jinkludi attivitajiet bħal avvenimenti ta’ għajnuna, inizjattivi konġunti, it-traduzzjoni ta’ dokumenti rilevanti, inċentivi bħal skambju ta’ informazzjoni dwar offerti ta’ assistenza, u żjarat ta’ assistenza biex jimtlew l-ewwel preżentazzjonijiet tas-CBMs. Dan il-pjan ta’ azzjoni jkun evalwat u, jekk meħtieġ, modifikat f’kull Laqgħa tal-Istati Partijiet.

               (b)

               tappoġġa l-organizzazzjoni ta’ sessjonijiet partikolari jew laqgħat tal-gruppi ta’ ħidma dwar l-universalizzazzjoni matul il-proċess intersessjonali sabiex tikkoordina attivitajiet ta’ għajnuna bjen diversi atturi u tippjana inizjattivi reġjonali.

         Artikolu 8
   L-Unjoni għandha tappoġġa r-reviżjoni tal-implimentazzjoni tal-Artikolu X tal-BTWC tas-Seba’ Konferenza ta’ Reviżjoni. Din ir-reviżjoni għandha timmira lejn:

               (a)

               l-esplorazzjoni ta’ kif informazzjoni relatata mal-assistenza tiġi integrata fis-CBM, billi tiġi riveduta l-Formola D jew tinħoloq formola ġdida, sabiex l-Istati Parti jkunu jistgħu jiskambjaw informazzjoni dwar attivitajiet relatati mal-kooperazzjoni u l-assistenza;

               (b)

               l-ISU tingħata mandat biex tiġbor informazzjoni relatata mal-Artikolu X tal-BTWC f’bażi ta’ dejta onlajn, li tista’ tkun fil-parti ristretta tas-sit elettroniku.

         Artikolu 9
   Azzjoni meħuda mill-Unjoni għall-finijiet imsemmijin fl-Artikoli 1 sa 8, għandha tinkludi:

               (a)

               abbażi tal-pożizzjoni stabbilita fl-Artikoli 1 sa 8, proposti mill-Unjoni għal arranġamenti speċifiċi, prattiċi u fattibbli għat-titjib effettiv tal-implimentazzjoni tal-BTWC għall-konsiderazzjoni mill-Istati Parti fis-Seba’ Konferenza ta’ Reviżjoni.

               (b)

               inizjattivi mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà jew id-delegazzjonijiet tal-Unjoni,

               (c)

               dikjarazzjonijiet ippreżentati mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà jew id-Delegazzjoni għan-NU fit-tħejjija għas-Seba’ Konferenza ta’ Reviżjoni u matulha.

         Artikolu 10
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-18 ta’ Lulju 2011.

            Għall-Kunsill

            Il-President

         C. ASHTON

      (1)  ĠU L 65, 7.3.2006, p. 51.

      (2)  ĠU L 302, 13.11.2008, p. 29.

      (3)  ĠU C 57, 9.3.2006, p. 1.


title: 2013/335/UE: Deċiżjoni tal-Kunsill tal- 25 ta’ Ġunju 2013 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Protokoll 31 tal-Ftehim ŻEE dwar il-kooperazzjoni f'oqsma speċifiċi barra mill-erba' libertajiet

text:
                  28.6.2013

                  MT

                  Il-Ġurnal Uffiċjali tal-Unjoni Ewropea

                  L 177/29

            DEĊIŻJONI TAL-KUNSILL
      tal-25 ta’ Ġunju 2013
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Protokoll 31 tal-Ftehim ŻEE dwar il-kooperazzjoni f'oqsma speċifiċi barra mill-erba' libertajiet
      (2013/335/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 114, flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) ("il-Ftehim ŻEE") daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, inter alia, il-Protokoll 31 tiegħu.

                  (3)

                  Il-Protokoll 31 tal-Ftehim ŻEE fih dispożizzjonijiet u arranġamenti dwar il-kooperazzjoni f'oqsma speċifiċi barra mill-erba' libertajiet.

                  (4)

                  Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE fl-azzjonijiet tal-Unjoni Ewropea ffinanzjati mill-Baġit Ġenerali tal-Unjoni Ewropea fir-rigward tal-implimentazzjoni, l-operat u l-iżvilupp tas-Suq Intern.

                  (5)

                  Għalhekk, il-Protokoll 31 tal-Ftehim ŻEE għandu jiġi emendat skont dan.

                  (6)

                  L-emenda għandha tapplika mill-1 ta' Jannar 2013 sabiex tippermetti li l-estensjoni ta' din il-kooperazzjoni tkompli għaddejja anke wara l-31 ta’ Diċembru 2012.

                  (7)

                  Għalhekk, il-pożizzjoni tal-Unjoni Ewropea fil-Kumitat Konġunt taż-ŻEE għandha tkun ibbażata fuq l-abbozz ta' Deċiżjoni mehmuż,

            ADOTTAT DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim ŻEE għandha tkun ibbażata fuq l-abbozz ta’ Deċiżjoni ta' dak il-Kumitat mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fil-Lussemburgu, il-25 ta’ Ġunju 2013.

               Għall-Kunsill

               Il-President

            E. GILMORE

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/…
         ta’
         li temenda l-Protokoll 31 tal-Ftehim ŻEE, dwar il-kooperazzjoni f’oqsma speċifiċi barra mill-erba’ libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, ("il-Ftehim ŻEE"), u b'mod partikolari l-Artikoli 86 u 98 tiegħu,
         Billi:

                     (1)

                     Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE fl-azzjonijiiet tal-Unjoni ffinanzjati mill-Baġit Ġenerali tal-Unjoni fir-rigward tal-implimentazzjoni, l-operat u l-iżvilupp tas-Suq Intern.

                     (2)

                     Għalhekk, il-Protokoll 31 għall-Ftehim ŻEE għandu jiġi emendat sabiex jippermetti li din il-kooperazzjoni estiża tkompli għaddejja anke wara l-31 ta’ Diċembru 2012,

               ADOTTA DIN ID-DEĊIŻJONI:
         Artikolu 1
         L-Artikolu 7 tal-Protokoll 31 tal-Ftehim ŻEE għandu jiġi emendat kif ġej:

                     1.

                     Il-kliem "is-snin 2004, 2005, 2006, 2007, 2008, 2009, 2010, 2011 u 2012” fil-paragrafu 6 għandhom jiġu sostitwiti mill-kliem "is-snin 2004, 2005, 2006, 2007, 2008, 2009, 2010, 2011, 2012 u 2013”.

                     2.

                     Il-kliem "is-snin 2006, 2007, 2008, 2009, 2010, 2011 u 2012” fil-paragrafu 7 għandhom jiġu sostitwiti bil-kliem "is-snin 2006, 2007, 2008, 2009, 2010, 2011, 2012 u 2013”.

                     3.

                     Il-kliem "is-snin 2008, 2009, 2010, 2011 u 2012” fil-paragrafu 8 għandhom jiġu sostitwiti bil-kliem "is-snin 2008, 2009, 2010, 2011, 2012 u 2013”.

               Artikolu 2
         Din id-Deċiżjoni għandha tidħol fis-seħħ fil-jum ta' wara l-aħħar notifika skont l-Artikolu 103(1) tal-Ftehim ŻEE (*).
         Hija għandha tapplika mill-1 ta' Jannar 2013.
         Artikolu 3
         Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.

            Magħmul fi Brussell, …

                  Għall-Kumitat Konġunt taż-ŻEE

                  Il-President

                  Is-Segretarji tal-Kumitat Konġunt taż-ŻEE

            (*)  [L-ebda rekwiżiti kostituzzjonali ma huma indikati.] [Rekwiżiti kostituzzjonali indikati.]


title: Deċiżjoni tal-Kunsill (Euratom) 2017/76 tal-21 ta' Novembru 2016 li tapprova l-konklużjoni, mill-Kummissjoni Ewropea, f'isem il-Komunità Ewropea tal-Enerġija Atomika, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

text:
               17.1.2017

               MT

               Il-Ġurnal Uffiċjali tal-Unjoni Ewropea

               L 12/22

         DEĊIŻJONI TAL-KUNSILL (Euratom) 2017/76
   tal-21 ta' Novembru 2016
   li tapprova l-konklużjoni, mill-Kummissjoni Ewropea, f'isem il-Komunità Ewropea tal-Enerġija Atomika, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni paragrafu tal-Artikolu 101 tiegħu,
   Wara li kkunsidra r-rakkomandazzjoni mill-Kummissjoni Ewropea,
   Billi:

               (1)

               Il-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, (“l-FSA”) ġie ffirmat fis-16 ta' Ġunju 2008 u daħal fis-seħħ fl-1 ta' Ġunju 2015 (1).

               (2)

               Ir-Repubblika tal-Kroazja saret Stat Membru tal-Unjoni fl-1 ta' Lulju 2013.

               (3)

               F'konformità mat-tieni subparagrafu tal-Artikolu 6(2) tal-Att tal-2012 dwar il-kundizzjonijiet tal-adeżjoni tar-Repubblika tal-Kroazja mal-Unjoni Ewropea, l-adeżjoni tal-Kroazja mal-FSA għandha tiġi miftiehma permezz tal-konklużjoni ta' protokoll għall-FSA bejn il-Kunsill, li jaġixxi unanimament f'isem l-Istati Membri, u mill-pajjiż terz ikkonċernat.

               (4)

               Fl-24 ta' Settembru 2012, il-Kunsill awtorizza lill-Kummissjoni tiftaħ negozjati mal-Bożnija-Ħerzegovina sabiex tikkonkludi protokoll għall-FSA.

               (5)

               Dawk in-negozjati tlestew b'suċċess u l-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnja-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”) ġie inizjalat fit-18 ta' Lulju 2016.

               (6)

               Il-Protokoll ikopri kwistjonijiet li jaqgħu fil-kompetenza tal-Komunità Ewropea tal-Enerġija Atomika.

               (7)

               Il-konklużjoni, mill-Kummissjoni, f'isem il-Komunità Ewropea tal-Enerġija Atomika, tal-Protokoll għandha tiġi approvata fir-rigward ta' kwistjonijiet li jaqgħu fil-kompetenza tal-Komunità Ewropea tal-Enerġija Atomika.

               (8)

               L-iffirmar u l-konklużjoni tal-Protokoll huma s-soġġett ta' proċedura separata fir-rigward ta' kwistjonijiet li jaqgħu taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,

         ADOTTA DIN ID-DEĊIŻJONI:
   Artikolu 1
   Il-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (2) hija b'dan approvata.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-21 ta' Novembru 2016.

            Għall-Kunsill

            Il-President

         P. PLAVČAN

      (1)  ĠU L 164, 30.6.2015, p. 2.

      (2)  Ara l-paġna 3 ta' dan il-Ġurnal Uffiċjali.


title: 2008/262/KE: Deċiżjoni tal-Kunsill tat- 28 ta' Frar 2008 dwar l-iffirmar, f’isem l-Unjoni Ewropea, u dwar l-applikazzjoni provviżorja ta’ ċerti dispożizzjonijiet tal-Protokoll bejn l-Unjoni Ewropea, il-Komunità Ewropea, il-Konfederazzjoni Svizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera ma’ l-implimentazzjoni, l-applikazzjoni u l-iżvilupp ta’ l- acquis ta’ Schengen

text:
               26.3.2008

               MT

               Il-Ġurnal Uffiċjali ta’ l-Unjoni Ewropea

               L 83/5

         DEĊIŻJONI TAL-KUNSILL
   tat-28 ta' Frar 2008
   dwar l-iffirmar, f’isem l-Unjoni Ewropea, u dwar l-applikazzjoni provviżorja ta’ ċerti dispożizzjonijiet tal-Protokoll bejn l-Unjoni Ewropea, il-Komunità Ewropea, il-Konfederazzjoni Svizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzjoni Svizzera ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen
   (2008/262/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea, u partikolarment l-Artikoli 24 u 38 tiegħu,
   Billi:

               (1)

               Fis-27 ta’ Frar 2006, il-Kunsill awtorizza l-Presidenza, megħjuna mill-Kummissjoni sabiex tiftaħ in-negozjati mal-Prinċipat tal-Liechtenstein u l-Konfederazzjoni Svizzera dwar Protokoll dwar l-adeżjoni tal-Liechtenstein mal-Ftehim tas-26 ta' Ottubru 2004 bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzoni Svizzera ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen (hawn aktar il-quddiem imsemmija “il-Protokoll” u “il-Ftehim” respettivament). Dawk in-negozjati ġew finalizzati, u l-Protokoll ġie inizjalat fi Brussell fil-21 ta' Ġunju 2006;

               (2)

               Soġġett għall-konklużjoni tiegħu f'data aktar tard, huwa mixtieq li l-ftehim jiġi ffirmat;

               (3)

               Il-protokoll jipprevedi għall-applikazzjoni provviżorja ta’ xi wħud mid-dispożizzjonijiet tiegħu. Dawk id-dispożizzjonijiet għandhom jiġu applikati fuq bażi temporanja sakemm il-Protokoll jidħol fis-seħħ.

               (4)

               F’dak li għandu x’jaqsam ma’ l-iżvilupp ta' l-acquis ta' Schengen, li jaqa' taħt it-Titolu VI tat-Trattat dwar l-Unjoni Ewropea, huwa xieraq li, ma' l-iffirmar tal-Protokoll, id-Deċiżjoni tal-Kunsill 1999/437/KE (1) issir applikabbli, mutatis mutandis, għar-relazzjonijiet mal-Priċipat tal-Liechtenstein;

               (5)

               Din id-Deċiżjoni ma tippreġudikax il-pożizzjoni tar-Renju Unit, taħt il-Protokoll li jintegra l-acquis ta’ Schengen fil-qafas ta’ l-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea u d-deċiżjoni tal-Kunsill 2000/365/KE tad-29 ta’ Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq sabiex jipparteċipaw f’xi dispożizzjonijiet ta’ l-acquis ta’ Schengen (2).

               (6)

               Din id-Deċiżjoni ma tippreġudikax il-pożizzjoni ta’ l-Irlanda, taħt il-Protokoll li jintegra l-acquis ta’ Schengen fil-qafas ta’ l-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea u d-Deċiżjoni tal-Kunsill 2002/192/KE tat-28 ta’ Frar 2002 dwar it-talba ta’ l-Irlanda sabiex tipparteċipa f’xi dispożizzjonijiet ta’ l-acquis ta’ Schengen (3),

         IDDEĊIEDA KIF ĠEJ:
   Artikolu 1
   Bil-kundizzjoni tal-konklużjoni tiegħu aktar tard, il-President tal-Kunsill huwa b’dan awtorizzat li jaħtar il-persun(i) bis-setgħa li tiffirma, f’isem l-Unjoni Ewropea, il-Protokoll bejn l-Unjoni Ewropea, il-Komunità Ewropea, il-Konfederazzjoni Svizzera u l-Prinċipat tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Svizzera dwar l-assoċjazzjoni tal-Konfederazzoni Svizzera ma’ l-implimentazzjoni, l-applikazzjoni u l-iżvilupp ta’ l-acquis ta’ Schengen u dokumenti relatati.
   It-testi tal-Protokoll u d-dokumenti relatati huma mehmuża ma’ din id-Deċiżjoni (4).
   Artikolu 2
   Din id-Deċiżjoni tapplika fl-oqsma koperti mid-dispożizzjonijiet elenkati fl-Artikoli 2 (1) u (2) tal-Protokoll u għall-iżvilupp tagħhom safejn dawk id-dispożizzjonijiet għandhom bażi legali fit-Trattat ta’ l-Unjoni Ewropea, jew safejn ikun ġie stabbilit taħt id-Deċiżjoni tal-Kunsill 1999/436/KE (5), li huma jkollhom din il-bażi.
   Artikolu 3
   Id-dispożizzjonijiet ta’ l-Artikoli 1 sa 4 tad-Deċiżjoni tal-Kunsill 1999/437/KE għandhom japplikaw, mutatis mutandis, għall-assoċjazzjoni tal-Liechtenstein ma' l-implimentazzjoni, l-applikazzjoni u l-iżvilupp ta' l-acquis ta' Schengen, li jaqa' taħt it-Titolu VI tat-Trattat dwar l-Unjoni Ewropea.
   Artikolu 4
   Skond l-Artikolu 9 (2) tal-Protokoll, Artikoli 1, 4 u 5 (2) (a) l-ewwel sentenza tal-Protokoll, u d-drittijiet u l-obbligi stabbiliti fl-Artikolu 3 punti (1) sa (4), u l-Artikoli4, 5, u 6 tal-Ftehim għandu jkun applikat fuq bażi provviżorja fiż-żmien ta' l-iffirmar ta' dan il-Protokoll, sakemm jidħol fis-seħħ.

      Magħmula fi Brussell, 28 ta’ Frar 2008.

            Għall-Kunsill

            Il-President

         D. MATE

      (1)  Deċiżjoni tal-Kunsill tas-17 ta' Mejju 1999 dwar ċerti arranġamenti għall-applikazzjoni tal-Ftehim konkluż mill-Kunsill ta' l-Unjoni Ewropea u r-Repubblika ta' l-Iżlanda u r-Renju tan-Norveġja dwar l-assoċjazzjoni ta' dawn iż-żewġ Stati ma' l-implimentazzjoni, l-applikazzjoni u l-iżvilupp tal-acquis ta' Schengen (ĠU L 176, 10.7.1999, p. 31).

      (2)  ĠU L 131, 1.6.2000, p. 43.

      (3)  ĠU L 64, 7.3.2002, p. 20.

      (4)  Id-Dokument tal-Kunsill 16462/06; aċċesibbli fuq: http://register.consilium.europa.eu

      (5)  ĠU L 176, 10.7.1999, p. 17.


title: Deċiżjoni tal-Kunsill (UE) 2015/809 tad-19 ta' Mejju 2015 li tinnomina l-Kapitali Ewropea tal-Kultura għas-sena 2019 fil-Bulgarija u fl-Italja

text:
               23.5.2015

               MT

               Il-Ġurnal Uffiċjali tal-Unjoni Ewropea

               L 128/20

         DEĊIŻJONI TAL-KUNSILL (UE) 2015/809
   tad-19 ta' Mejju 2015
   li tinnomina l-Kapitali Ewropea tal-Kultura għas-sena 2019 fil-Bulgarija u fl-Italja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni Nru 1622/2006/KE tal-Parlament Ewropew u tal-Kunsill tal-24 ta' Ottubru 2006 li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin mill-2007 sal-2019 (1), u b'mod partikolari l-Artikolu 9(3) tagħha,
   Wara li kkunsidra r-rakkomandazzjoni mill-Kummissjoni Ewropea,
   Wara li kkunsidra r-rapporti tal-bord tal-għażla ta' Ottubru u Novembru 2014 dwar il-proċess tal-għażla tal-Kapitali Ewropea tal-Kultura fil-Bulgarija u fl-Italja,
   Billi:
   Filwaqt li jqis li l-kriterji msemmija fl-Artikolu 4 tad-Deċiżjoni Nru 1622/2006/KE ntlaħqu kollha,
   ADOTTA DIN ID-DEĊIŻJONI:
   Artikolu 1
   Plovdiv u Matera huma nnominati bħala l-“Kapitali Ewropea tal-Kultura 2019” fil-Bulgarija u fl-Italja rispettivament.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, id-19 ta' Mejju 2015.

            Għall-Kunsill

            Il-President

         M. SEILE

      (1)  ĠU L 304, 3.11.2006, p. 1.


title: Id-Deċiżjoni tal-Kunsill tas-17 ta’ Novembru 2003 dwar l-adeżjoni tal-Komunità Ewropea għall-Kummissjoni Codex Alimentarius

text:
Avviż Legali Importanti

|

32003D0822

Official Journal L 309 , 26/11/2003 P. 0014 - 0021

		Id-Deċiżjoni tal-Kunsilltas-17 ta’ Novembru 2003dwar l-adeżjoni tal-Komunità Ewropea għall-Kummissjoni Codex Alimentarius(2003/822/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 37, 95, 133 u 152(4) flimkien ma’ l-ewwel subparagrafu ta’ l-Artikolu 300(3) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Billi:(1) L-għan tal-Kummissjoni Codex Alimentarius huwa, inter alia, li jiġu żviluppati u armonizzati l-istandards tas-saħħa madwar id-dinja kollha u li jinħarġu linji ta’ gwida u rakkomandazzjonijiet dwar prodotti agrikoli u dawk ta’ l-industrija tas-sajd, oġġetti ta’ l-ikel, żidiet ma’ l-ikel biex jagħtuh il-kulur jew biex jippreservawh u sustanzi li jikkontaminaw, għalf għall-bhejjem, mediċina veterinarja, pestiċidi, inkluż l-ittikkettjar, metodi ta’ analiżi u t-teħid ta’ kampjuni, kodiċi ta’ l-etika u prattiċi agrikoli tajbin u linji gwida għal prattiċi ta’ l-iġjene, bl-iskop li tkun mħarsa s-saħħa tal-konsumatur u li jkun żgurat li l-kummerċ internazzjonali jitmexxa bil-fier. Dawn l-għanijiet huma skond l-għanijiet tal-Komunità Ewropea fir-rigward ta’ miżuri meħudin biex iħarsu l-ħajja u s-saħħa tal-bnedmin, ta’ l-annimali u tal-pjanti jew il-miżuri li jirrigwardaw l-ambjent u l-kummerċ internazzjonali relatat, u l-armonizzazzjoni tal-leġislazzjoni nazzjonali, b’mod partikolari fir-rigward ta’ oġġetti ta’ l-ikel, żidiet ma’ l-ikel biex jagħtuh il-kulur jew biex jippriservawh u sustanzi li jikkontaminaw, inkluż l-ittikkettjar u l-metodi ta’ l-analiżi u t-teħid ta’ kampjuni, bl-għan li tkun żgurata ċ-ċirkolazzjoni(2) Mill-1994 ’l hawn, bid-dħul fis-seħħ tal-Ftehim ta’ l-Organizzazzjoni Dinjija dwar il-kummerċ (WTO), b’mod partikolari l-Ftehim dwar l-applikazzjoni tal-Miżuri Sanitarji u Fitosanitarji (il-Ftehim SPS) u l-Ftehim dwar it-Tfixkil Tekniku tal-Kummerċ (il-Ftehim TBT), il-kodiċi tal-Codex Alimentarius, il-linji gwida u r-rakkomandazzjonijiet akkwistaw rilevanza legali akbar bis-saħħa tar-referenza magħmula għall-Codex Alimentarius fil-Ftehim ta’ l-Organizzazzjoni Dinjija dwar il-Kummerċ (WTO) u l-preżunzjoni ta’ konformità li hija mogħtija lil miżuri nazzjonali rilevanti meta jkunu bbażati fuq tip ta’ standards, linji gwida jew rakkomandazzjonijiet bħal dawk li jkunu adottati mill-Kummissjoni Codex Alimentarius.(3) Il-Komunità’ Ewropea għandha tkun tista’ tħaddem il-kompetenza u l-irwol tagħha matul il-preparazzjoni, in-negozjar u l-adozzjoni ta’ l-istandards, tal-linji gwida jew ir-rakkomandazzjonijiet mill-Kummissjoni Codex Alimentarius u l-korpi sussidjarji tagħha. L-adeżjoni tal-Komunità’ Ewropea bħala membru sħiħ tal-Codex Alimentarius, flimkien ma’ l-Istati Membri tagħha, hija essenzjali sabiex ikun żgurat illi s-saħħa primarja u interessi oħrajn tal-Komunità Ewropea u l-Istati Membri tagħha jiġu kkunsidrati waqt il-preparazzjoni, in-negozjar u l-adozzjoni ta’ dawn l-istandards, linji ta’ gwida jew rakkomandazzjonijiet u disposizzjonijiet oħra mill-Kummissjoni Codex Alimentarius.(4) L-adeżjoni tal-Komunità Ewropea bħala membru sħiħ tal-Codex Alimentarius għandha tgħin biex tkun imsaħħa l-koerenza bejn l-istandards, il-linji gwida jew ir-rakkomandazzjonijiet u disposizzjonijiet oħra mill-Kummissjoni Codex Alimentarius u obbligi internazzjonali rilevanti oħra tal-Komunità Ewropea.(5) Fis-26 ta’ Novembru 1991, il-Komunità Ewropea saret Membru, flimkien ma’ l-Istati Membri, ta’ l-Organizzazzjoni ta’ l-Ikel u l-Agrikoltura (FAO).(6) L-Artikolu 2 ta’ l-Istatuti tal-Kummissjoni tal-Codex Alimentarius jagħti d-dritt lill-Komunità Ewropea, bħala Membru tal-FAO, li ssir ukoll Membru sħiħ tal-Kummissjoni tal-Codex Alimentarius.(7) Permezz tad-Deċiżjoni tal-21 ta’ Diċembru 1993, il-Kunsill awtorizza lill-Kummissjoni biex tinnegozja l-kondizzjonijiet u l-modalitajiet għall-adeżjoni tal-Komunità’ Ewropea bħala membru sħiħ tal-Kummissjoni Codex Alimentarius fuq il-bażi tal-kompetenza tal-Komunità’ Ewropea, is-sitwazzjoni tagħha fil-FAO u fl-istess waqt ikunu kkunsidrati l-għan u l-karatteristiċi partikolari tal-Kummissjoni Codex Alimentarius.(8) Id-drittijiet u l-obbligazzjonijiet ta’ l-Organizzazzjonijiet li huma Membri fil-FAO jistgħu jiġu applikati, mutatis mutandis, għas-sħubija fil-Komunità Ewropea tal-Kummissjoni Codex Alimentarius, u d-deċiżjonijiet xierqa li jirrigwardaw l-addattamenti meħtieġa tad-disposizzjonijiet rilevanti tar-regoli ta’ proċedura tal-Kummissjoni Codex Alimentarius u l-korpi sussidjarji tagħha diġà ttieħdu.(9) Ir-riżultat tan-negozjati mmexxija mill-Kummissjoni Ewropea huwa kkunsidrat bħala wieħed sodisfaċenti x’ħin wieħed jikkunsidra l-interessi tal-Komunità Ewropea u l-Istati Membri tagħha u l-karatteristiċi speċifiċi tal-Kummissjoni Codex Alimentarius.(10) Huwa neċessarju li jkunu maħsubin modalitajiet prattiċi li jikkonċernaw il-parteċipazzjoni tal-Komunità Ewropea u l-Istati Membri tagħha fix-xogħol tal-Kummissjoni Codex Alimentarius u l-korpi sussidjarji tagħha b’mod li jkun probabbli li jiġi żgurat l-ogħla vantaġġ possibbli għall-Komunità Ewropea u l-Istati Membri tagħha bħala riżultat ta’ l-adeżjoni tal-Komunità għall-Codex Alimentarius.(11) Minħabba r-raġunijiet imsemmija hawn fuq, issa huwa xieraq li l-Komunità Ewropea tidħol tagħmel parti formalment mill-Kummissjoni Codex Alimentarius.(12) Id-Direttorati Ġenerali tal-FAO u l-WHO approvaw l-emendi tar-Regoli ta’ Proċedura adottati mis-26 Sezzjoni tal-Kummissjoni Codex Alimentarius fit-30 ta’ Ġunju 2003, li jippermettu l-Organizzazzjonijiet Reġjonali għall-Integrazzjoni Ekonomika li jsiru membri tal-Codex,IDDEĊIEDA DAN LI ĠEJ:Artikolu 11. Il-Komunità Ewropea għandha tressaq talba għall-adeżjoni fil-Kummissjoni Codex Alimentarius akkumpanjata bi strument formali li permezz tiegħu taċċetta l-obbligazzjonijiet ta’ l-istatuti tal-Kummissjoni Codex Alimentarius li jkunu fis-seħħ fil-mument ta’ l-adeżjoni (l-Anness I għal dan) u Dikjarazzjoni unika dwar l-eżerċizzju tal-kompetenzi (l-Anness II għal dan).2. Il-President tal-Kunsill għandu jkun responsabbli mill-iffinalizzar tal-proċeduri neċessarji għal dan il-għan.Artikolu 2L-Arranġament bejn il-Kunsill u l-Kummissjoni rigward il-preparazzjoni ta' laqgħat u dikjarazzjonijiet għall-Codex Allimentarius u l-eżerċizzju ta' drittijiet ta' vot, mehmużin bħala l-Anness III, jgħodd bejn il-Kummissjoni, il-Kunsill u l-Istati Membri.Magħmul fi Brussel, is-17 ta’ Novembru 2003.F’isem il-KunsillIl-PresidentG. Alemanno[1] Opinjoni datata s-7 ta’ Novembru 2001 (li għadha mhux ippubblikata fil-Ġurnal Uffiċjali).--------------------------------------------------ANNESS IStrument ta' adeżjoni għall-Kummissjoni Codex AlimentariusGħażiż Sinjur,Għandi l-unur ninfurmak li l-Komunità Ewropea, bħala Membru tal-FAO, iddeċidiet li tagħmel talba għall-adeżjoni mal-Kummissjoni Codex Alimentarius. Jien, għalhekk, nitolbok taċċetta dan l-istrument, li bih il-Komunità Ewropea taċċetta r-Regoli modifikati ta' Proċedura tal-Kummissjoni Codex Alimentarius, skond ir-Regola II tagħhom, u d-Dikjarazzjoni unika mill-Komunità Ewropea dwar l-eżerċitar tal-kompetenzi.Il-Komunità Ewropea formalment u mingħajr riserva taċċetta l-obbligazzjonijiet li joriġinaw mis-sħubija fil-Kummissjoni Codex Alimentarius, kif stipulati fl-Istatuti tal-Kummissjoni Codex Alimentarius, u tintrabat b'mod solenni li twettaq bl-akbar lealtà u kuxjenza l-obbligazzjonijiet li jkunu fis-seħħ fil-mument tas-sħubija tagħha.Sinjur, għandi l-unur li nkun dejjem tiegħekAlessandro PIGNATTIIl-President fil-kariga tal-Kunsill ta' l-Unjoni EwropeaIl-President, Kumitat tar-Rappreżentanti Permanenti(L-1 Parti)Sur DioufDirettorat ĠeneraliOrganizzazzjoni tal-Ġnus Magħquda dwar l-Ikel u l-Agrikultura,Via delle Terme di CaracallaI-00100 Ruma--------------------------------------------------ANNESS IIDikjarazzjoni unika tal-Komunità Ewropea dwar l-eżerċitar tal-kompetenzi skond ir-Regola VI tar-Regoli ta’ Proċedura tal-Kummissjoni Codex AlimentariusDin id-Dikjarazzjoni tispeċifika l-eżerċitar tal-kompetenzi bejn il-Komunità Ewropea u l-Istati Membri tagħha f’oqsma koperti bl-istrumenti li jistabbilixxu l-Kummissjoni Codex. Ma taffettwax l-arrangament ta’ kif issir il-komunikazzjoni bejn il-Komunità u l-Istati Membri.Din id-Dikjarazzjoni tapplika għal-laqgħat kollha tal-Kummissjoni Codex Alimentarius u kull wieħed mill-korpi sussidjarji tagħha, sakemm il-Komunità Ewropea ma tiddeċidix, jew sakemm xi membru tal-Codex Alimentarius ma jitlobx fir-rigward ta’ xi punt partikolari ta’ l-aġenda qabel il-laqgħa, li jagħmlu dikjarazzjoni speċifika.Jekk l-għan tal-qsim tal-kompetenzi deskritt hawn taħt bejn il-Komunità Ewropea u l-Istati Membri jinbidel, din id-Dikjarazzjoni tiġi għalhekk aġġornata.1. IL-KOMPETENZI TAL-KOMUNITÀ EWROPEABħala regola ġenerali, il-Komunità Ewropea għandha kompetenza esklussiva fuq il-punti ta’ l-aġenda li jirrigwardaw l-armonizzazzjoni ta’ standards dwar ċerti prodotti agrikoli, oġġetti ta’ l-ikel, żidiet ma’ l-ikel biex jagħtuh il-kulur jew biex jippreservawh, sustanzi li jikkontaminaw, mediċina veterinarja, pestiċidi, prodotti magħmulin mill-ħut u prodotti ta’ l-industrija tas-sajd, inkluż ittikkettjar, metodi ta’ analiżi u teħid ta’ kampjuni, kif ukoll kodiċi u linji gwida ta’ prattika ta’ l-iġjene, sal-punt li l-leġislazzjoni Komunitarja tkun armonizzat jew kompletament, jew kemm jista’ jkun, l-attivitajiet rilevanti f’dawn l-oqsma, kif ukoll kwistjonijiet ta’ kummerċ internazzjonali sal-punt li jkunu jirrelataw ma’ l-oġġettivi tal-Kummissjoni, notevolment sabiex tiġi mħarsa saħħet il-konsumatur u jkun żgurat li l-kummerċ ta’ l-ikel jitmexxa bil-fier.2. IL-KOMPETENZA TA’ L-ISTATI MEMBRIBħala regola ġenerali, l-Istati Membri tal-Komunità Ewropea għandhom il-kompetenza fuq punti ta’ l-aġenda li jittrattaw materji ta’ organizzazzjoni (eż. Punti legali jew ta’ estimi) u materji ta’ proċedura (eż. elezzjoni ta’ presidenti, adozzjoni ta’ l-aġenda, adozzjoni ta’ rapporti).3. IL-KOMPETENZA TA’ L-ISTAT MEMBRU U TAL-KOMUNITÀIl-Komunità Ewropea u l-Istati Membri tagħha t-tnejn għandhom kompetenza a priori fl-oqsma li ġejjin, sal-punt li l-miżuri previsti f’dawk l-oqsma jaqgħu taħt l-iskop ta’ azzjoni tal-Codex Alimentarius u fejn il-Komunità għandha s-setgħa li tarmonizza imma dawn l-oqsma jkunu ġew armonizzati sa ċertu punt biss:(a) il-politika agrikola kollha kemm hi, inkluż l-armonizzazzjoni ta’ standards għall-ħajja u s-saħħa ta’ l-annimali jew pjanti (l-Artikoli 32 sa 38 tat-Trattat tal-KE)(b) l-approssimazzjoni tad-disposizzjonijiet stabbiliti b’liġijiet, regolamenti jew azzjoni amministrattiva mill-Istati Membri fl-oqsma tal-ħajja jew is-saħħa tal-bnedmin, annimali jew pjanti (l-Artikoli 94 u 95 tat-Trattat tal-KE)(ċ) miżuri dwar il-politika tas-saħħa pubblika (l-Artikolu 152 tat-Trattat tal-KE) u miżuri dwar il-protezzjoni tal-konsumatur (l-Artikolu 153 tat-Trattat tal-KE);(d) politika dwar riċerka u żvilupp teknoloġiku (l-Artikoli 163 sa 173 tat-Trattat tal-KE);(e) politika ambjentali (l-Artikolu 174 sa 176 tat-Trattat tal-KE);(f) politika għall-iżvilupp (l-Artikolu 177 sa 181 tat-Trattat tal-KE);(g) politika oħra tal-Komunità Ewropea li tista’ tikkonċerna b’mod anki mhux komplet l-attivitajiet speċifiċi tal-Kummissjoni Codex Alimentarius.--------------------------------------------------ANNESS IIIArranġament bejn il-Kunsill u l-Kummissjoni dwar preparamenti għal-Laqgħat tal-Codex Alimentarius u dikjarazzjonijiet u eżerċitar tad-dritt tal-vot.1. L-għan ta’ l-applikazzjoni tal-proċedura ta’ kordinazzjoniDawn il-proċeduri ta’ kordinazzjoni għandhom japplikaw għal kull laqgħa tal-Kummissjoni tal-Codex Alimentarius jew xi wieħed mill-korpi sussidjarji tagħha, inkluż gruppi ta’ ħidma u għal tweġibiet għal Ċirkularijiet.2. Ċirkularijiet tal-Codex Alimentarius2.1. Bl-għan li jkun irrispettat it-terminu perentorju għat-tweġib taċ-Ċirkularijiet tal-Codex, il-Kummissjoni għandha tibgħat, f’intervalli regolari ta’ mhux aktar minn xahrejn, lill-Istati Membri, tabella li jkun fiha, separatament, kull Ċirkulari li tkun pendenti, avżata u antiċipata, filwaqt li jkunu identifikati dawk iċ-Ċirkularijiet li għalihom tkun sejra tlesti abbozz ta’ tweġiba komuni f’isem il-Komunità u t-terminu li fih dan ikun ser isir u tagħti sa fejn hu possibbli l-opinjoni tagħha dwar l-istatus ta’ kompetenza għal kull waħda minnhom.2.2. Meta l-Kummissjoni tindika li trid titlesta tweġiba komuni, l-Istati Membri jżommu ruħhom milli jirrispondu direttament iċ-Ċirkularijiet tal-Codex identifikati imma jistgħu jiġbdu l-attenzjoni tal-Kummissjoni bil-materji jew punti speċifiċi li joħolqulhom problema u l-orjentazzjoni li jissuġġerixxu li tiġi adottata fit-tweġiba.2.3. Il-Kummissjoni tlesti abbozz ta’ tweġiba komuni u tieħu nota ta’ l-indikazzjoni ta’ l-Istati Membri u tikkomunika b’ħeffa l-abbozz lill-Istati Membri għal aktar kummenti permezz tal-Punti ta’ Kuntatt tal-Codex jew xi punt speċifiku indikat mill-Istati Membri. Fuq il-bażi tal-kummenti li tkun irċeviet, il-Kummissjoni tipprepara reviżjoni tat-tweġiba komuni, tindika l-kummenti li tkun irċeviet u tispjega fejn hu neċessarju għaliex xi wħud minnhom ma ġewx ikkunsidrati.2.4. Stat Membru jista’ wkoll jindika lill-Kummissjoni li xi Ċirkulari partikolari tkun teħtieġ tweġiba komuni. F’każ bħal dan il-Kummissjoni tipprepara abbozz ta’ tweġiba bl-għajnuna teknika ta’ dan l-Istat Membru.2.5. Meta l-Kummissjoni tikkunsidra li mhux neċessarju li tiġi ppreparata tweġiba komuni, l-Istati Membri jkollhom id-dritt iwieġbu direttament iċ-Ċirkularijiet tal-Codex li għalihom ma tkunx prevista tweġiba komuni. Madankollu, f’dan il-każ, l-Istati Membri li bi ħsiebhom jibagħtu kummenti direttament jiċċirkolaw abbozz bejn l-Istati Membri l-oħra u l-Kummissjoni qabel ma jibagħtuha lill-Codex sabiex jiġi vverifikat illi m’hemmx opposizzjoni mill-Kummissjoni jew xi Stat Membru ieħor.2.6. Il-Kummissjoni u l-Istati Membri jagħmlu sforz serju biex jilħqu posizzjoni komuni malajr kemm jista’ jkun. Jekk l-abbozz tat-tweġiba komuni huwa aċċettabbli mill-Istati membri, jintbagħat lis-segretarjat tal-Codex Alimentarius. Imma jekk ikun għad hemm nuqqas sostanzjali ta’ qbil, il-Kummissjoni tibgħat l-abbozz lis-Segretarjat tal-Kunsill biex tiġi organizzata laqgħa ta’ kordinazzjoni biex jiġu solvuti d-differenzi li jkun baqa’, tiġi applikata l-proċedura rilevanti stabbilita f’Taqsima 3.3. Proċedura ta’ kordinazzjoni fil-Kunsill3.1. Bħala tħejjija għal kull laqgħa tal-Codex Alimentarius, isiru laqgħat ta’ kordinazzjoni:- Ġewwa Brussel, fi ħdan il-Grupp ta’ Ħidma tal-Kunsill (normalment il-Grupp ta’ Ħidma tal-Codex Alimentarius), malajr kemm jista’ jkun, u kemm-il darba jkun hemm bżonn qabel il-laqgħa tal-Codex Alimentarius, u barra dan,- għal għarrieda, partikolament fil-bidu u, jekk ikun neċessarju, waqt u fl-aħħar tal-laqgħa tal-Codex Alimentarius, filwaqt li jissejħu aktar laqgħat ta’ kordinazzjoni kull meta jkun meħtieġ matul is-serje ta’ laqgħat.3.2. Il-laqgħat ta’ kordinazzjoni jaqblu fuq id-dikjarazzjonijiet li jridu jinħarġu f’isem il-Komunità’ jew f’isem il-Komunità u l-Istati Membri. Id-dikjarazzjonijiet li jridu jsiru f’isem l-Istati Membri ma jiffurmawx parti mill-kordinazzjoni fis-sens strett tal-kelma, imma jistgħu naturalment ikunu wkoll soġġetti għall-kordinazzjoni f’dawn il-laqgħat jekk isir qbil fuq dan bejn l-Istati Membri.Il-posizzjonijiet tal-Komunità’ jew dawk komuni normalment jiġu miftehma f’għamla ta’ posizzjoni ta’ negozjati, stqarrija jew abbozz ta’ stqarrija. Meta f’dan l-arranġament issir referenza għal "stqarrija", għandu jkun ikkunsidrat li qed tirreferi wkoll għal forom oħra fejn il-posizzjoni tal-Komunità’ jew dik komuni jkun sar qbil fuqha.3.3. X’ħin il-Kummissjoni tirċievi aġenda ta’ laqgħa tal-Codex Alimentarius tibgħatha lis-Segretarjat tal-Kunsill biex tkun iċċirkolata ma’ l-Istati Membri flimkien ma’ indikazzjoni tal-kwistjonijiet ta’ l-aġenda li fuqhom hemm il-ħsieb li ssir stqarrija u jekk din l-istqarrija tkunx sejra ssir f’isem il-Komunità’ jew l-Istati Membri tagħha.F’każ ta’ kwistjonijiet fuq l-aġenda li jkunu jeħtieġu deċiżjoni b’kunsens ġenerali jew b’vot f’laqgħa tal-Codex Alimentarius, il-Kummissjoni tagħti indikazzjoni jekk hijiex il-Komunità’ jew l-Istati Membri tagħha li għandhom jivvutaw.3.4. Il-Kummissjoni tibgħat abbozzi ta’ stqarrijiet u dokumenti dwar posizzjoni lis-Segretarjat tal-Kunsill biex jiġu ċċirkolati lill-Istati Membri malajr kemm jista’ jkun imma għall-inqas ġimgħa qabel il-laqgħa ta’ kordinazzjoni. Għall-preparazzjoni ta’ abbozzi ta’ stqarrijiet jew dokumenti dwar posizzjoni, il-Kummissjoni toqgħod fuq il-ħila teknika ta’ l-Istati Membri. Is-Segretarjat tal-Kunsill jiżgura li l-abbozzi ta’ l-istqarrijiet jiġu mibgħuta fil-pront permezz tal-Punti nazzjonali ta’ Kuntatt tal-Codex jew xi punt speċifiku indikat mill-Istati Membri.3.5. Il-laqgħat ta’ kordinazzjoni jiddeċiedu dwar l-eżerċitar tar-responsabbiltajiet fir-rigward ta’ stqarrijiet u votazzjoni ta’ kull materja fuq l-aġenda tal-laqgħa tal-Codex Alimentarius, li fuqha tista’ tkun magħmula stqarrija jew li jkun previst it-teħid ta’ vot.3.6. Il-Kummissjoni tavża lill-Istati Membri qabel il-laqgħat ta’ kordinazzjoni, permezz tas-Segretarjat tal-Kunsill, bil-:(a) proposti tagħha rigward l-eżerċitar tar-responsabbiltajiet fuq suġġett partikolari;(b) proposti tagħha rigward stqarrijiet fuq suġġett partikolari.3.7. Jekk il-Kummissjoni u l-Istati Membri, waqt laqgħat ta’ kordinazzjoni fi ħdan il-Grupp ta’ Ħidma kompetenti tal-Kunsill jew jekk tkun meħtieġa deċiżjoni minnufih, ma jkunux jistgħu jaqblu fuq posizzjoni komuni, inkluż għal raġunijiet ta’ nuqqas ta’ qbil dwar it-tqassim ta’ kompetenzi, fir-rigward ta’ suġġetti li hemm referenza għalihom f’punti 3.6(a) u (b), il-materja tiġi riferuta lill-Kumitat Permanenti tar-Rappreżentanti li jiddeċiedi fuq il-bażi tal-maġġoranza stabbilita fil-liġi Komunitarja rilevanti li tittratta s-suġġett tal-materja li jkun qiegħed jiġi kkunsidrat.3.8. Id-Deċiżjonijiet li hemm referenza għalihom fil-paragrafu 3.7 huma mingħajr preġudizzju għall-kompetenza rispettiva tal-Komunità u l-Istati Membri tagħha fl-oqsma li jkunu qegħdin jiġu eżaminati.3.9. Jekk jirriżulta li jkun impossibbli min-naħa tal-Kummissjoni li tlesti l-istqarrijiet sal-laqgħa ta’ kordinazzjoni (minħabba n-nuqqas tad-dokumentazzjoni tal-Codex Alimentarius), il-Kummissjoni tagħti deskrizzjoni qasira lill-Istati Membri, mill-inqas ġimgħa qabel il-laqgħa tal-Codex Alimentarius, ta’ l-elementi prinċipali tal-posizzjoni tal-Komunità jew dik komuni u l-istqarrija li trid tkun magħmula għal din ir-raġuni. Fejn ikun meħtieġ, f’ċirkustanzi eċċezzjonali, issir laqgħa ta’ kordinazzjoni minnufih biex teżamina mill-ġdid dawn l-elementi u l-istqarrija mar-rappreżentanti tal-Kummissjoni u ta’ l-Istati Membri preżenti fil-laqgħa.3.10. Meta tqum il-ħtieġa, waqt il-laqgħat tal-Codex Alimentarius, li tiġi magħmula stqarrija, mir-rappreżentant tal-Komunità f’isem il-Komunità jew f’isem il-Komunità’ u l-Istati Membri tagħha bħala reazzjoni għal kif ikunu evolvew id-diskussjonijiet u anki d-dinamika tagħhom, jiġi maħdum abbozz ta’ stqarrija minnufih u tkun applikata l-parti rilevanti tal-paragrafu 3.0.3.11. Matul id-diskussjonijiet tal-Codex, sabiex jirreaġixxu għall-proposti li m’humiex koperti mill-posizzjoni miftiehma tal-Komunità, l-Istati Membri u l-Kummissjoni wara li ssir il-kordinazzjoni meħtieġa fejn ikun possibbli, għandhom ikunu f’posizzjoni li jipproponu tweġiba inizjali u jesploraw għażliet alternattivi mingħajr ma jintrabtu formalment. Il-Kummissjoni u l-Istati Membri għandhom jirrispettaw bis-sħiħ il-posizzjoni stabbilita tal-Komunità’ u l-prinċipji ġustifikattivi tagħha, jikkoordinaw minnufih biex jikkonfermaw jew jibdlu l-posizzjonijiet proviżorji.4. Stqarrijiet u votazzjonijiet fil-laqgħat tal-Codex Alimentarius4.1. Fil-każi fejn xi suġġett fuq l-aġenda jittratta fuq materji ta’ kompetenza esklussiva tal-Komunità, il-Kummissjoni għandha titkellem u tivvota f’isem il-Komunità. Wara li ssir il-kordinazzjoni neċessarja, l-Istati Membri jistgħu anki jitkellmu sabiex jappoġġjaw u/jew jiżviluppaw il-posizzjoni tal-Komunità.4.2. Fil-każi fejn xi suġġett fuq l-aġenda jittratta fuq materji ta’ kompetenza nazzjonali esklussiva, l-Istati Membri għandhom jitkellmu u jivvutaw.4.3. Fil-każi fejn xi suġġett fuq l-aġenda jittratta fuq materji li jkun fihom elementi ta’ kompetenza kemm nazzjonali kif ukoll Komunitarja, għandhom jesprimu l-posizzjoni komuni l-Presidenza u l-Kummissjoni. Wara li tkun saret il-kordinazzjoni meħtieġa, l-Istati Membri jistgħu jitkellmu sabiex jappoġġjaw u/jew jiżviluppaw il-posizzjoni komuni. L-Istati Membri jew il-Kummissjoni, kif xieraq, għandhom jivvutaw f’isem il-Komunità u l-Istati Membri tagħha skond il-posizzjoni komuni. Id-Deċiżjoni fuq min għandu jivvota tittieħed fid-dawl tal-prevalenza tal-kompetenza (eż. jekk huwiex prinċipalment kompetenza ta’ Stat Membru jew huwiex prinċipalment kompetenza tal-Komunità).4.4. Fejn suġġett fuq l-aġenda jittratta dwar materji li jkun fihom elementi ta’ kompetenza kemm nazzjonali kif ukoll tal-Komunità, u l-Kummissjoni u l-Istati Membri ma jkunx irnexxilhom jaqblu fuq posizzjoni komuni kif msemmija fil-paragrafu 3.7, l-Istati Membri jistgħu jitkellmu u jivvutaw fuq materji li jaqgħu b’mod ċar taħt il-kompetenza tagħhom. Skond ir-regoli ta’ proċedura tal-Codex Alimentarius, il-Kummissjoni tista’ titkellem u tivvota dwar materji li jaqgħu b’mod ċar taħt il-kompetenza tal-Komunità u li għalihom tkun ġiet adottata posizzjoni Komunitarja.4.5. F’każ ta’ materji li fuqhom m’hemmx qbil bejn il-Kummissjoni u l-Istati Membri dwar il-qsim tal-kompetenzi, jew fejn ma kienx possibbli li tinkiseb il-maġġoranza meħtieġa għal-posizzjoni Komunitarja, ikun magħmul l-akbar sforz sabiex tiġi ċċarata s-sitwazzjoni jew li tinkiseb posizzjoni Komunitarja. Sakemm iseħħ dan, u wara li tkun saret il-kordinazzjoni meħtieġa, l-Istati Membri u/jew il-Kummissjoni, kif ikun xieraq, ikunu jistgħu jitkellmu bil-kondizzjoni li l-posizzjoni li jesprimu tkun koerenti mal-politika tal-Komunità u posizzjonijiet preċedenti tal-Komunità, u konformi mal-liġi Komunitarja.4.6. Matul l-ewwel tliet snin mill-adeżjoni tal-Komunità fil-Kummissjoni tal-Codex Alimentarius, ir-riżultati tal-laqgħat ta’ kordinazzjoni fil-Grupp ta’ Ħidma tal-Kunsill kompetenti dwar l-eżerċitar tar-responsabbiltajiet fir-rigward ta’ stqarrijiet u votazzjoni ta’ kull suġġett fuq l-aġenda tal-laqgħa tal-Codex Alimentarius, jiġu kkomunikati lis-Segretarjat tal-Codex Alimentarius. Wara l-ewwel perjodu inizjali ta’ sentejn, id-Dikjarazzjoni unika, ġenerali magħmula tiġi kkunsidrata applikabbli, sakemm ma jkunx hemm talba speċifika biex issir kjarifika minn membru ieħor tal-Codex Alimentarius jew ikun deċiż mod ieħor fil-Grupp ta’ Ħidma tal-Kunsill kompetenti.4.7. Fil-qafas tal-paragrafu 4.1 jew 4.3, fejn xi Stat Membru jkollu tħassib partikolari importanti fir-rigward ta’ territorju dipendenti, u dan it-tħassib ma jkunx jista’ jiġi ttrattat f’posizzjoni komuni jew Komunitarja, dak l-Istat Membru għandu jżomm id-dritt li jivvota u jitkellem dwar it-territorju dipendenti tiegħu, filwaqt li jżomm f’moħħu l-interessi tal-Komunità.5. Gruppi li jaħdmu fuq l-abbozzi u gruppi ta’ ħidma5.1. L-Istati Membri u l-Kummissjoni huma intitolati li jipparteċipaw volontarjament u jitkellmu fil-gruppi li jaħdmu fuq l-abbozzi u fil-gruppi ta’ ħidma tal-Codex Alimentarius li huma laqgħat tekniċi u informali li għalihom jattendu biss xi membri tal-Codex Alimentarius u fejn ma jittieħdu ebda deċiżjonijiet formali. Ir-rappreżentanti ta’ l-Istati Membri u tal-Kummissjoni jagħmlu sforz serju biex jilħqu posizzjoni ta’ qbil u biex jiddefenduha waqt id-diskussjonijiet fil-gruppi li jaħdmu fuq l-abbozzi u fil-gruppi ta’ ħidma.5.2. Il-Kummissjoni u r-rappreżentanti ta’ l-Istat Membru li jkunu qed jipparteċipaw fil-gruppi li jaħdmu fuq l-abbozzi u fil-gruppi ta’ ħidma, mingħajr preġudizzju għall-kwistjoni tal-kompetenza, javżaw lill-Istati Membri l-oħra minnufih bl-abbozzi tar-rapporti kompilati mir-relatur tal-grupp u jikkordinaw ma’ l-Istati Membri l-posizzjoni li trid tittieħed. Fin-nuqqas ta’ kordinazzjoni speċifika fuq l-abbozz tar-rapporti, ir-rappreżentanti tal-Kummissjoni jew ta’ l-Istat Membru fuq il-gruppi tat-tfassil u tal-ħidma jużaw bħala orjentazzjoni l-istqarrijiet koordinati u d-diskussjonijiet tal-laqgħa ta’ kordinazzjoni, kif muri fit-taqsima 4.6. Reviżjoni ta’ l-arranġamentFuq talba ta’ Stat Membru jew tal-Kummissjoni, jiġi rivedut l-arranġament, filwaqt li tkun ikkunsidrata l-esperjenza miksuba mit-tħaddim tiegħu.--------------------------------------------------


title: 2009/732/KE,Euratom: Deċiżjoni tal-Kunsill tal- 21 ta’ Settembru 2009 li taħtar membru Belġjan tal-Kumitat Ekonomiku u Soċjali Ewropew

text:
               3.10.2009

               MT

               Il-Ġurnal Uffiċjali tal-Unjoni Ewropea

               L 260/29

         DEĊIŻJONI TAL-KUNSILL
   tal-21 ta’ Settembru 2009
   li taħtar membru Belġjan tal-Kumitat Ekonomiku u Soċjali Ewropew
   (2009/732/KE, Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 259 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 167 tiegħu,
   Wara li kkunsidra d-Deċiżjoni tal-Kunsill 2006/651/KE, Euratom (1),
   Wara li kkunsidra l-proposta mill-Gvern Belġjan,
   Wara li kkunsidra l-opinjoni tal-Kummissjoni,
   Billi konsegwentement għar-riżenja tas-Sur Josly PIETTE sar vakanti siġġu ta’ membru fil-Kumitat Ekonomiku u Soċjali Ewropew,
   IDDEĊIEDA KIF ĠEJ:
   Artikolu 1
   Huwa b’dan maħtur is-Sur Claude ROLIN, Secrétaire général de la Confédération des Syndicats chrétiens de Belgique (CSC) – Groupe des salariés (Grupp II), bħala membru tal-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta’ Settembru 2010.
   Artikolu 2
   Din id-Deċiżjoni għandu jkollha effett mill-jum tal-adozzjoni tagħha.

      Magħmul fi Brussell, il-21 ta’ Settembru 2009.

            Għall-Kunsill

            Il-President

         T. BILLSTRÖM

      (1)  ĠU L 269, 28.9.2006, p. 13.


title: 2013/117/UE: Deċiżjoni tal-Kunsill tal- 5 ta’ Marzu 2013 li taħtar membru Olandiż fil-Kumitat Ekonomiku u Soċjali Ewropew

text:
               7.3.2013

               MT

               Il-Ġurnal Uffiċjali tal-Unjoni Ewropea

               L 64/6

         DEĊIŻJONI TAL-KUNSILL
   tal-5 ta’ Marzu 2013
   li taħtar membru Olandiż fil-Kumitat Ekonomiku u Soċjali Ewropew
   (2013/117/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta mill-Gvern Olandiż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 il-Kunsill adotta d-Deċiżjoni 2010/570/UE, Euratom li taħtar il- membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1).

               (2)

               Konsegwentement għat-tmiem tal-mandat tas-Sur Leon MEIJER sar vakanti siġġu ta’ membru fil-Kumitat Ekonomiku u Soċjali Ewropew,

         IDDEĊIEDA KIF ĠEJ:
   Artikolu 1
   Hija b’dan maħtura membru s-Sinjura Melanie BOUWKNEGT, Beleldsadviseur CNV Vakcentrale, fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta’ Settembru 2015.
   Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, il-5 ta’ Marzu 2013.

            Għall-Kunsill

            Il-President

         M. NOONAN

      (1)  ĠU L 251, 25.9.2010, p. 8.


title: Id-Deċiżjoni tal-Kunsill tal-15 Settembru 1986 dwar il-konklużjoni ta’ Ftehim fil-forma ta’skambju ta’ Ittri bejn il-Komunità Ekonomika Ewropea u l-Konfederazzjoni Svizzera rigward l-agrikoltura u s-sajd

text:
Avviż Legali Importanti

|

31986D0559

Official Journal L 328 , 22/11/1986 P. 0098 - 0098

		Id-Deċiżjoni tal-Kunsilltal-15 Settembru 1986dwar il-konklużjoni ta’ Ftehim fil-forma ta’skambju ta’ Ittri bejn il-Komunità Ekonomika Ewropea u l-Konfederazzjoni Svizzera rigward l-agrikoltura u s-sajd(86/559/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jwaqqaf il-Komunità Ekonomika Ewropea, u b’mod partikolari l-Artikolu 113 tiegħu,Wara li kkunsidra r-rakkomandazzjoni tal-Kummissjoni,Billi huwa neċessarju li jiġi approvat il-Ftehim fil-forma ta’ Bdil ta’ Ittri bejn il-Komunità Ekonomika Ewropea u l-Konfederazzjoni Svizzera rigward l-agrikoltura u s-sajd, biex titqies l-adeżjoni tar-Renju ta’ Spanja u r-Repubblika tal-Portugall fil-Komunità,IDDEĊIEDA DAN LI ĠEJ:Artikolu 1Il-ftehim fil-forma ta’ Bdil ta’ Ittri bejn il-Komunità Ekonomika Ewropea u l-Konfederazzjoni Svizzera rigward l-agrikoltura u s-sajd qiegħed b’hekk jiġi approvat għan-nom tal-Komunità.It-testi tal-Bdil ta’ Ittri qed jinthemżu ma’ din id-Deċiżjoni.Artikolu 2Il-President tal-Kunsill qiegħed b’hekk jiġi awtorizzat biex jinnomina l-persuna li jkollha s-setgħa tiffirma l-Ftehim biex torbot lill-Komunità.Magħmul fi Brussel, 15 Settembru 1986.Għall-KunsillIl-PresidentG. Howe--------------------------------------------------